OpenLLM-France/wikimedia huggingface dataset:
# Rock River (Wyoming)

Rock River és una població dels Estats Units a l'estat de Wyoming. Segons el cens del 2000 tenia 235 habitants.

## Demografia

Segons el cens del 2000, Rock River tenia 235 habitants, 94 habitatges, i 67 famílies. La densitat de població era de 38,6 habitants/km².
Dels 94 habitatges en un 29,8% hi vivien nens de menys de 18 anys, en un 61,7% hi vivien parelles casades, en un 5,3% dones solteres, i en un 27,7% no eren unitats familiars. En el 24,5% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,8% tenia menys de 18 anys, un 5,1% entre 18 i 24, un 26,4% entre 25 i 44, un 26% de 45 a 60 i un 15,7% 65 anys o més.
L'edat mediana era de 41 anys. Per cada 100 dones de 18 o més anys hi havia 104,8 homes.
La renda mediana per habitatge era de 24.306 $ i la renda mediana per família de 31.250 $. Els homes tenien una renda mediana de 25.250 $ mentre que les dones 18.125 $. La renda per capita de la població era d'11.602 $. Entorn del 14,1% de les famílies i el 24,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rock River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Rock River». American Fact Finder. Oficina del Cens dels Estats Units, 12-01-2010.
# Grup de la boracita

El grup de la boracita és un grup de minerals de la classe dels borats està format per cinc espècies minerals: boracita, chambersita, congolita, ericaïta i trembathita. La congolita i la trembathita cristal·litzen en el sistema trigonal mentre que les altres tres espècies ho fan en el sistema ortoròmbic.
| Espècie | Fórmula |
| Boracita | Mg₃(B₇O$_{13}$)Cl |
| Chambersita | Mn$^{2+}$₃(B₇O$_{13}$)Cl |
| Congolita | (Fe$^{2+}$,Mg)₃(B₇O$_{13}$)Cl |
| Ericaïta | Fe$^{2+}$₃(B₇O$_{13}$)Cl |
| Trembathita | (Mg,Fe)₃(B₇O$_{13}$)Cl |
Segons la classificació de Nickel-Strunz els minerals d'aquest grup pertanyen a "06.GA - Tectoheptaborats» juntament amb la korzhinskita. Tots aquests minerals han estat descrits en tots els continents del planeta a excepció de l'Antàrtida, sent la boracita la més comuna de les cinc.

## Referències

* ↑ «Boracite Group» (en anglès). Mindat. [Consulta: 28 febrer 2022].
# Haidingerita

La haidingerita és un mineral de la classe dels fosfats. Va rebre el nom el 1827 per Edward Turner en honor a Wilhelm Karl von Haidinger [5 de febrer de 1795 a Viena, Àustria - 19 de març de 1871 a Dornbach, Àustria]. Haidinger va ser deixeble de Friedrich Mohs i va traduir algunes de les seves obres. Va ser un investigador i autor prolífic.

## Característiques

La haidingerita és un arsenat de fórmula química CaHAsO₄·H₂O. Cristal·litza en el sistema ortoròmbic. La seva duresa a l'escala de Mohs oscil·la entre 2 i 2,5. Es pot confondre fàcilment amb el guix.
Segons la classificació de Nickel-Strunz, la haidingerita pertany a «02.CJ: Fosfats sense anions addicionals, amb H₂O, només amb cations de mida gran» juntament amb els següents minerals: estercorita, mundrabil·laïta, swaknoïta, nabafita, nastrofita, vladimirita, ferrarisita, machatschkiïta, faunouxita, rauenthalita, brockita, grayita, rabdofana-(Ce), rabdofana-(La), rabdofana-(Nd), tristramita, smirnovskita, ardealita, brushita, churchita-(Y), farmacolita, churchita-(Nd), mcnearita, dorfmanita, sincosita, bariosincosita, catalanoïta, guerinita i ningyoïta.

## Formació i jaciments

Va ser descoberta a la localitat de Jáchymov, situada al districte de Karlovy Vary (Regió de Karlovy Vary, República Txeca), on es troba en forma de cristalls blancs radials. També ha estat descrita a França, Alemanya, Grècia, Suïssa, el Marroc, Rússia i els Estats Units.

## Referències

* ↑ «Haidingerite» (en anglès). Mindat. [Consulta: 12 novembre 2021].
# Glebovka (raziezd)

* Per a altres significats, vegeu «Glebovka».
Glebovka - Глебовка (rus) és un poble (un raziezd) de l'óblast de Penza, a Rússia. El 2010 tenia 20 habitants.

## Referències

* ↑ «НАСЕЛЁННЫЕ ПУНКТЫ БАШМАКОВСКОГО РАЙОНА». Arxivat de l'original el 2011-07-03. [Consulta: 20 octubre 2019].
# Farlowella jauruensis

Farlowella jauruensis és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 13 cm de longitud total.

## Distribució geogràfica

Es troba a Sud-amèrica: conca superior del riu Paraguai.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eigenmann, C. H. i L. Vance 1917: Some species of Farlowella. Annals of the Carnegie Museum v. 11 (núms. 1-2): 297-303, Pls. 29-31.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Retzer, M. E. i L. M. Page 1997: Systematics of the stick catfishes, Farlowella Eigenmann & Eigenmann (Pisces, Loricariidae). Proceedings of the Academy of Natural Sciences of Philadelphia v. 147: 33-88.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nikolai Braschman

Nikolai Dmítrievitx Braschman, rus: Николáй Дми́триевич Брáшман, (1796-1866) fou un matemàtic d'origen austríac, conegut pels seus treballs en mecànica.

## Vida i Obra

Braschman, d'origen humil, va estudiar a la universitat de Viena pagant-se els seus estudis fent tutories. El 1824 es traslladà a Kazan on havia obtingut un lloc docent a la seva universitat en la que va ser col·lega de Lobatxevski. El 1834 fou nomenat professor de matemàtiques aplicades de la universitat de Moscou, càrrec que va mantenir fins a la seva jubilació el 1864.
Braschman va escriure diferents llibres de text sobre geometria analítica i mecànica, així com articles de hidràulica i sobre el principi de mínima acció.
Va rebre el premi Demidov per la claredat i el rigor dels seus llibres. Va ser el fundador de la Societat Matemàtica de Moscou i de la seva revista.

## Referències

* ↑ Sawilowski, pàgina 554.
* ↑ Grigorian, Dictionary of Scientific Biography.
* ↑ Chang, pàgina 140.

## Bibliografia

* Sawilowsky, Shlomo S. «A Conversation With R. Clifford Blair On The Occasion Of His Retirement» (en (anglès)). Journal of Modern Applied Statistical Methods, Vol. 3, Num. 2, 2004, pàg. 518-566.
* Chang, Sooyoung. Academic Genealogy of Mathematicians (en anglès). World Scientific, 2011. ISBN 978-981-4282-29-1.

## Enllaços externs

* O'Connor, John J.; Robertson, Edmund F. «Nikolai Braschman» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Grigorian, A.T. «Brashman, Nikolai Dmitrievich». Complete Dictionary of Scientific Biography, 2008. [Consulta: 10 juliol 2016].
# Associació xinesa de futbol

L'Associació Xinesa de Futbol és l'organisme rector del futbol a la Xina. Va ser originalment fundada el 1924 i pertany a la FIFA des del 1931 i a la Confederació Asiàtica de Futbol des del 1974. La seva seu es troba a Pequín. S'encarrega de l'organització de la lliga professional xinesa (Superlliga xinesa) així com dels partits de la Selecció de futbol de la Xina en les seves diferents categories.

## Història

La federació xinesa es va fundar inicialment el 1924 i el 1931 va ingressar a la FIFA. No obstant això, va ser traslladada a Taiwan després de la Guerra civil xinesa.
El 1994 la CFA va crear el primer campionat de lliga professional, dividit en dues categories (Jia A i Jia B). El 2004 la Jia A va passar a anomenar-se Superlliga xinesa.

## Enllaços externs

* Web oficial
# Pálpito

Pálpito és una sèrie de televisió web colombiana de drama i thriller creada per Leonardo Padrón. La sèrie tenia previst el seu llançament el 6 d'abril de 2022. No obstant això Netflix va moure la seva estrena per al 20 d'abril de 2022 sense cap raó. La trama gira entorn d'un home que busca venjar-se d'una xarxa de tràfic d'òrgans que va assassinar a la seva esposa, i que per circumstància de la vida es creua amb la dona que va rebre l'òrgan de la seva esposa. És protagonitzada per Michel Brown, Ana Lucía Domínguez i Sebastián Martínez.
El 29 d'abril de 2022 Netflix va renovar la sèrie per a una segona temporada.

## Repartiment
### Principals

* Michel Brown com Simón Duque
* Ana Lucía Domínguez com Camila Duarte
* Sebastián Martínez com Zacarías Cienfuegos
* Margarita Muñoz com Valeria Duque
* Moisés Arizmendi com Mariachi
* Juan Fernando Sánchez com Juan Carlos Sarmiento
* Jacqueline Arenal com Greta Volcán

### Secundaris

* Julián Cerati com Tomás
* Valeria Emiliani com Samantha Duque
* Mauricio Cujar com Braulio Cárdenas
* Silvia Varón com Karla
* Ramsés Ramos com Tacho Rentería
* Camilo Amores com Rojo
* Juan Tarquino com Garabato
* Andrés Mejía com Lucas Duque
* Mauro Donetti com Fabricio Duque
* Alejandro Otero com Tirso
* Nina Rodríguez com Gaby
* Christian Gómez com Dr. Carrasco

### Invitats

* Carlos Vives i La Provincia

## Episodis

| Núm. | Títol | Data d'emissió original |
| 1 | "La felicidad no es redonda" | 20 d'abril de 2022 |
| 2 | "Un huésped dentro de mi cuerpo" | 20 d'abril de 2022 |
| 3 | "La búsqueda" | 20 d'abril de 2022 |
| 4 | "Ese corazón nunca debió ser tuyo" | 20 d'abril de 2022 |
| 5 | "La organización" | 20 d'abril de 2022 |
| 6 | "Sin cabos sueltos" | 20 d'abril de 2022 |
| 7 | "Un momento crucial" | 20 d'abril de 2022 |
| 8 | "¿Mi esposo es un asesino?" | 20 d'abril de 2022 |
| 9 | "Estamos aquí para cambiarle la vida" | 20 d'abril de 2022 |
| 10 | "La terrible verdad" | 20 d'abril de 2022 |
| 11 | "El infiltrado" | 20 d'abril de 2022 |
| 12 | "La cicatriz" | 20 d'abril de 2022 |
| 13 | "La próxima víctima" | 20 d'abril de 2022 |
| 14 | "La confesión" | 20 d'abril de 2022 |

## Referències

* ↑ «‘Pálpito’: la nueva serie colombiana de Netflix». La Nación. [Consulta: 23 març 2022].
* 1 2 «Pálpito, la serie escrita por Leonardo Padrón se estrenará el 6 de abril en Netflix». El Nacional, 27 enero 2022. [Consulta: 23 març 2022].
* ↑ «Así es el tráiler de “Pálpito”, la nueva serie de Netflix». El Espectador, 23-03-2022. [Consulta: 25 març 2022].
* ↑ «Netflix renueva la colombiana Pálpito y ficha a su creador» (en espanyol europeu), 29-04-2022. [Consulta: 29 abril 2022].
* 1 2 3 4 5 6 7 8 9 10 11 12 13 «Quién es quién en Pálpito, serie colombiana de Netflix». desdelacuna.net. [Consulta: 22 abril 2022].
# Càl·lies (poeta)

Càl·lies o Càl·lias（en llatí Callias, en grec antic Καλλίας) va ser un poeta còmic fill de Lisímac, que portà el sobrenom de Schoenion perquè el seu pare era cisteller (σχοινοπλόκος).
Va pertànyer a l'antiga comèdia àtica i Ateneu diu que va viure poc abans que Estratis que va començar la seva carrera el 412 aC. Va ser emulador de Cratí i se suposa que va començar a escriure abans del 424 aC. Podria ser la mateixa persona que Cal·líades. Es conserven alguns fragments de les seves comèdies i els títols de sis d'elles els dona Suides: Αἰγύπτιος, Ἀταλάντη, Κύκλωπες, Πεδῆται, Βάτραχοι, i Σχολάξοντες. Ateneu de Naucratis dona un títol, γραμματικὴ τραγῳδία, que podria ser d'aquest Càl·lies.

## Notes

* ↑ Segons el Diccionari Grec-Català, p. 954

## Referències

* ↑ 1.Callias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 568
# Dragon Ball Super: Broly

Dragon Ball Super: Broly (ドラゴンボール超ブロリー, Doragon Bōru Sūpā: Burorī) és una pel·lícula d'anime japonesa d'arts marcials i d'acció. És el vintè film de la sèrie Bola de Drac, amb guió del creador original, Akira Toriyama. Es va estrenar al Japó el 14 de desembre del 2018, i l'1 de febrer del 2019 en català.

## Argument

La pau regna un cop més a la Terra després del Torneig de Poder. Després de descobrir que en els diferents universos hi ha éssers increïblement poderosos que encara no ha vist, en Goku continua entrenant-se per a fer-se encara més fort. Un dia qualsevol, però, en Goku i en Vegeta es troben davant d'un nou guerrer de l'espai que acaba d'arribar a la Terra: en Broly.

## Doblatge

| Personatge | Veu japonesa | Veu catalana |
| Goku | Masako Nozawa | Marc Zanni |
| Vegeta | Ryō Horikawa | Joan Sanz |
| Freezer | Ryūsei Nakao | Domènech Farell |
| Paragus | Katsuhisa Hōki | Jordi Royo |
| Bulma | Aya Hisakawa | Roser Contreras |
| Cheelai | Nana Mizuki | Roser Vilches |
| Broly | Bin Shimada Yoshika Morishita | Josep Maria Mas |
| Lemo | Tomokazu Sugita | Pep Ribas |
| Whis | Masakazu Morita | Marcel Navarro |
| Cor Petit | Toshio Furukawa | Xavier Fernández |
| Beerus | Kōichi Yamadera | Alfonso Vallés |
| Kikono | Masami Kikuchi | Joan Pera |
| Berryblue | Kimiko Saitō | Glòria González |
| Bardock | Masako Nozawa | Albert Trifol |
| Beets | Takuya Kirimoto | David Jenner |
| Rei Vegeta | Banjō Ginga | Santi Lorenz |
| Gine | Naoko Watanabe | Lilian Rodas |
| Leek | Yohei Azakami | Héctor García |
| Rei Cold | Ryūzaburō Ōtomo | Joan Massotkleiner |
| Moroko | Hisao Egawa | |
| Raditz | Shigeru Chiba | |
| Nappa | Tetsu Inada | Josep Maria Mas |
| Shenron | Ryūzaburō Ōtomo | Francesc Belda |

## Referències

* ↑ «Dragon Ball Super: Broly». esadir.cat. [Consulta: 1r maig 2019].
* ↑ «Nou film de ‘Bola de drac’: Broly entra en acció (en català)». El Cinèfil, 27-01-2019 [Consulta: 30 gener 2019].
* ↑ «Dragon Ball Super Film Reveals Dragon Ball Super: Broly Title, Visual». Arxivat de l'original el 2018-07-10. [Consulta: 9 juliol 2018].
* ↑ «Dragon Ball Super: Broly (movie)». Anime News Network. [Consulta: 30 gener 2019].

## Enllaços externs

* Dragon Ball Super: Broly - Tràiler en català
* Dragon Ball Super: Broly a Goita què fan, ara!
# Marc Wilson

Marc David Wilson (nascut el 17 d'agost de 1987) és un futbolista irlandès que juga com a defensa o migcampista amb l'Stoke City de la Premier League i la selecció irlandesa.

## Referències

* ↑ «Premier League Player Profile Marc Wilson». Barclays Premier League, 2015. Arxivat de l'original el 29 d'octubre 2015. [Consulta: 15 gener 2015].
# Uchiyama

Uchiyama és el nom dels següents personatges:
* Atsushi Uchiyama (Prefectura de Shizuoka, 1959), futbolista japonès
* Masaru Uchiyama (Prefectura de Shizuoka, 1957), futbolista japonès
# Puig de les Tres Corones

El Puig de les Tres Corones és una muntanya de 1.906,7 metres d'altitud del límit dels termes comunals d'Aiguatèbia i Talau i Caudiers de Conflent, tots dos de la comarca del Conflent, a la Catalunya del Nord.
És a la zona sud-oest del terme de Caudiers de Conflent i a la nord-oest del d'Aiguatèbia i Talau, al sud-est del Bosc Estatal de Coma de l'Egua, al nord-est del Roc del Solà de la Llaguna i del Puig de la Socarrada d'en Felip.

## Referències

* ↑ El Puig de les Tres Corones en els ortofotomapes de l'IGN
# Departament de Justícia Criminal de Texas

El Departament de Justícia Criminal de Texas (en anglès: Texas Department of Criminal Justice, TDCJ) és una agència de Texas en els Estats Units. El TDCJ gestiona presons i càrcers estatals, supervisió comunitària (o llibertat sota paraula), i llibertat condicional.
Té la seu a Huntsville.

## Vegeu també

* Granja Penal d'Eastham

## Referències

* ↑ "LIVINGSTON NAMED EXECUTIVE DIRECTOR OF STATE’S CRIMINAL JUSTICE AGENCY Arxivat 2010-01-25 a Wayback Machine.." Departament de Justícia Criminal de Texas. 28 de juliol del 2005. Consultat el 2 de desembre del 2009.

## Enllaços externs

* Departament de Justícia Criminal de Texas (anglès)/(castellà)
# Dragon Ball Z: Sagas

Dragon Ball Z: Sagas és un videojoc d'aventures en 3D desenvolupat per Avalanche Studios i publicat per Atari, basat en l'anime de Bola de Drac Z. És el primer i únic videojoc de Bola de Drac Z llançat en la sisena generació de les consoles, i el primer videojoc de Bola de Drac Z de consola en ser desenvolupat per una empresa americana. També és l'únic videojoc BDZ en ser llançat per Xbox

## Personatges

* Goku
* Vegeta
* Gohan
* Piccolo
* Future Trunks
Després de completar el videojoc, al llarg d'anar completant nivells i batalles es desbloquegen els següents personatges:
* Bardock
* Broly
* Krillin
* Tien
* Yamcha

## Caps finals

* Raditz
* Nappa
* Vegeta
* Recoome
* Burter i Jeice
* Captain Ginyu
* Captain Ginyu al cos d'en Goku
* Frieza Primesa forma
* Frieza Segona forma
* Frieza Forma final
* Soba
* Android 17
* Android 17 i Android 18
* Android 19
* Cel·lula Forma imperfecta
* Cel·lula Forma semiperfecta
* Cel·lula Forma perfecta

## Enllaços externs

* (anglès) El videojoc a Arxivat 2007-08-24 a Wayback Machine. MobyGames
# Gu-Win

Gu-Win és una població dels Estats Units a l'estat d'Alabama. Segons el cens del 2000 tenia 204 habitants.

## Demografia

Segons el cens del 2000, Gu-Win tenia 204 habitants, 86 habitatges, i 63 famílies. La densitat de població era de 41 habitants/km².
Dels 86 habitatges en un 31,4% hi vivien nens de menys de 18 anys, en un 62,8% hi vivien parelles casades, en un 8,1% dones solteres, i en un 25,6% no eren unitats familiars. En el 25,6% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,1% tenia menys de 18 anys, un 10,3% entre 18 i 24, un 29,9% entre 25 i 44, un 20,1% de 45 a 60 i un 19,6% 65 anys o més.
L'edat mediana era de 38 anys. Per cada 100 dones hi havia 108,2 homes. Per cada 100 dones de 18 o més anys hi havia 94 homes.
La renda mediana per habitatge era de 29.375 $ i la renda mediana per família de 42.500 $. Els homes tenien una renda mediana de 39.375 $ mentre que les dones 18.906 $. La renda per capita de la població era de 16.868 $. Aproximadament l'11,3% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Esquists de Burgess

Els Esquists de Burgess (Burgess Shale) són un cèlebre jaciment paleontològic al Parc Nacional de Yoho de la província de la Colúmbia Britànica, al Canadà. Avui dia, els Esquists de Burgess són considerats Patrimoni de la Humanitat.
Els Esquists de Burgess són coneguts per la seva riquesa en vestigis d'animals invertebrats del període Cambrià mitjà (prop de 540 milions d'anys d'antiguitat). Aquest jaciment proveïx una imatge única de la vida oceànica en un període en el qual les criatures vertebrades no havien aparegut encara, i del qual no abunden vestigis.
Es creu que aquest jaciment de fòssils té l'origen en esllavissaments d'argila que inundaven en aquest període Cambrià mitjà una maresma poc profunda: atraparen in vivo les criatures invertebrades que poblaven aquesta porció oceànica, la qual cosa va provocar l'extraordinària riquesa de fòssils de criatures que normalment no deixen petjades clares (celenteris, mol·luscs sense conquilla, etc.).
Aquest lloc ha estat àmpliament estudiat per experts des del seu descobriment el 1909 per Charles Walcott, secretari en aquest moment de l'Institut Smithsonià i reconegut paleontòleg, que treballava a la regió atret per la riquesa de fòssils de diversos períodes. L'Institut Smithsonià disposa actualment de la col·lecció més gran a escala mundial d'espècimens dels Enquistos Burgess.

## Fòssils dels Esquists Burgess

L'aspecte més notable del jaciment de fòssils dels Esquists Burgess és la varietat de criatures presents, diverses de les quals van ser identificades per primera vegada com a exemplars complets precisament en aquest lloc. Algunes d'aquestes criatures no poden encara ser assignades a cap fílum conegut en el present, i són matèria de debat en els cercles paleontològics.

### Espècies assignades a algun grup amb espècies vivents

* Thaumaptilon (celenterats del grup Pennatulacea)
* Aysheaia (fílum Onychophora)
* Sidneyia (artròpode)
* Pikaia (fílum Chordata)
* Canadia (anèl·lid)
* Choia (porífer)
* Ottoia (cuc priapúl·lid)
* Canadapsis (artròpode)
* Perspicaris (artròpode)
* Leanchoilia (artròpode)
* Hallucigenia

### Espècies assignades a grups sense exemplars vivents

* Haplophrentis (fílum Hyolitha)
* Marrella (artròpode)
* Olenoides (trilobit)
* Naraoia (trilobit)

### Espècies sense grup conegut

* Opabinia
* Amiskwia
* Anomalocaris
* Wiwaxia

## Referències

* ↑ Yochelson, E.L. "Discovery, Collection, and Description of the Middle Cambrian Burgess Shale Biota by Charles Doolittle Walcott". Proceedings of the American Philosophical Society. 140 (4): 469–545, 1996
* ↑ Budd, G. E. (1996). "The morphology of Opabinia regalis and the reconstruction of the arthropod stem-group". Lethaia. 29 (1): 1–14.

## Vegeu també

* Obruchevella, microfòssil helicoidal trobat en aquest jaciment.
# Uche Edochie

Uche Edochie (Nigèria, 1975) és diplomat per l'Institut de Belles Arts de la Universitat de Nsukka, Nigèria. La seva pràctica artística inclou la pintura, el dibuix, la fotografia, les arts de l'espectacle i les instal·lacions.
Fins ara ha presentat quatre exposicions personals i ha participat en una quinzena de col·lectives a Nigèria, París, Londres i els Estats Units. Pel seu projecte al CCCB va decidir reduir el tema a la seva expressió més simple tot privilegiant un cert laconisme. Aquesta elecció no és pas aliena a l'essència de l'Uli, forma tradicional d'art corporal i mural originària de Nigèria oriental, una celebració del minimalisme en estat pur.

## Referències

* ↑ «UCHE EDOCHIE (Nigerian, born 1975) 'Journey of a» (en anglès). [Consulta: 24 març 2016].
* ↑ «Uche Edochie». web. Centre de Cultura Contemporània de Barcelona (CC-BY-SA via OTRS). [Consulta: 24 març 2016].